**Tájékoztató érettségivel vagy szakmával rendelkezők számára**

**2023/2024. tanév**

Az érettségi végzettséggel vagy már szakmával rendelkezők akár tanulói jogviszonyban (nappali tagozat), akár felnőttképzési jogviszonyban (2020 előtt esti tagozatnak nevezték) **két év alatt szerezhetnek szakmát**. Kérhető előzetes tudás beszámítása, ebben az esetben a tudásszint mérés eredményétől függően **rövidíthető a szakmai oktatás ideje**. Az érettségi vizsga megléte csak az érettségihez kötött szakmák esetén (technikumi szakmák) jelent belépési feltételt.

**A tanulói jogviszony (nappali tagozat) jellemzői:**

* ***26. életév betöltéséig*** lehet jelentkezni
* ***nappali tagozatos diákigazolványt*** kapnak a tanulók
* az ***első félév ágazati alapoktatás***, amelynek minden foglalkozása az iskolában kerül megszervezésre – az ágazati alapoktatás ***ágazati alapvizsgával zárul***, amelynek sikeres teljesítése a szakirányú oktatásba történő belépés feltétele
* az első év második félévétől ***1,5 év időtartamra lehet duális képzésben részt venni***, ilyenkor a szakirányú oktatás teljes egészében vagy részben (gyakorlat) vállalkozóknál történik
* a ***heti óraszám 35 óra***, tehát mindennapos elfoglaltsággal jár az oktatás
* ***jelentkezni*** folyamatosan lehet ***személyesen*** az iskolában ***vagy online*** az iskolai honlapon keresztül
* **beiratkozás** 2022. júniusban, amennyiben a jelentkezők száma alapján a csoport biztosan indítható, vagy 2022. augusztus végén, ha elegendő a jelentkezők száma
* a szakmai oktatás ***szakképzési ösztöndíjjal támogatott az első félévben*** (összege 2022-ben havi 8.000,- Ft)
* a ***duális képzésben résztvevők szakképzési munkaszerződéssel*** munkaviszonyban lesznek a vállalkozónál és ***munkabérre jogosultak*** (összege legalább havi 100.000,- Ft)
* a nappali tagozaton első szakmát szerzők a szakmai vizsga után 60 napon belül ***egyszeri pályakezdési támogatásra jogosultak,*** amelynek összege a szakmai vizsga eredményétől függően 133.000,- Ft és 302.000,- Ft között van (2022. évben érvényes összegek)
* az ***új szakmajegyzék szerinti első két szakma az állam által finanszírozott***, és ***ingyenes az első szakma szakmai vizsgája is, a második szakmáé azonban már nem!!***

**A felnőttképzési jogviszony (korábban esti képzés) jellemzői:**

* a ***tankötelezettség után*** (16. életév betöltése) lehet jelentkezni, de a ***26. életév betöltése esetén*** már csak felnőttképzési jogviszonyban szerezhető szakma életkortól függetlenül
* ***levelező tagozatos diákigazolványt*** kapnak a tanulók
* a szakmai oktatás ***felnőttképzési szerződés*** megkötésével zajlik
* az ***első félév ágazati alapoktatás***, amelynek minden foglalkozása az iskolában kerül megszervezésre – az ágazati alapoktatás ***ágazati alapvizsgával zárul***, amelynek sikeres teljesítése a szakirányú oktatásba történő belépés feltétele
* az ***első év második félévétől 1,5 év időtartamra lehet duális képzésben részt venni***, ilyenkor a szakirányú oktatás teljes egészében vagy részben (gyakorlat) vállalkozóknál történik – ha nincs lehetőség duális képzésben részvételre, a szakirányú oktatás az iskolában is megszervezhető
* ***a heti óraszám 14 óra***, heti 3 munkanapon délutáni elfoglaltsággal jár az oktatás (a kezdési idő általában 14.10 óra) – a pontos heti beosztás csak az órarend elkészülte után válik véglegessé (2022. szeptember első hete)
* ***jelentkezni******folyamatosan*** lehet ***személyesen*** az iskolában ***vagy online*** az iskolai honlapon keresztül (a minél előbbi jelentkezés azért fontos, mert a csoport létszámának ismeretében engedélyezi a fenntartó a szakmai oktatás indulását)
* ***beiratkozás*** a fenntartói engedélyt követően lehetséges
* a felnőttek szakmai oktatásában **nincs ösztöndíj**
* a ***duális képzésben résztvevők szakképzési munkaszerződéssel*** munkaviszonyban lesznek a vállalkozónál és ***munkabérre jogosultak*** (összege a hatályos jogszabály alapján kerül megállapításra ha valaki nem a saját munkáltatójánál tölti a gyakorlatát; ha igen, akkor a munkaideje megosztásra kerül a szakképzésben töltött idő alapján)
* az ***új szakmajegyzék szerinti első két szakma az állam által finanszírozott***, és ***ingyenes az első szakma szakmai vizsgája is, a második szakmáé azonban már nem!!***